open-index/open-wikipedia-markdown huggingface dataset:
בין שתי ערים (סרט, 1917)

ממוזער|thumbtime=2|''A Tale of Two Cities''
**בין שתי ערים** (באנגלית: **A Tale of Two Cities**) הוא סרט אילם אמריקני משנת 1917 מסוגת הדרמה היסטורית בבימויו של פרנק לויד, ובכיכובם של ויליאם פרנאם, ג'ול כרמן וצ'ארלס קלארי. הסרט מבוסס על הרומן "בין שתי ערים" מאת צ'ארלס דיקנס.

## תקציר העלילה
בתקופת המהפכה הצרפתית עורך דין בריטי מציל באומץ לב אציל צרפתי שנדון למוות, והולך במקומו לגיליוטינה.

## צוות השחקנים
* ויליאם פרנאם – צ'ארלס דארניי / סידני קרטון
* ג'ול כרמן – לוסי מנט
* צ'ארלס קלרי – מרקיז סן אוורמונד
* הרשל מאייל – ז'אק דפארג'
* רוזיטה מרסטיני – מאדאם תרז דפארג'
* ג'וזף סוויקרד – ד"ר אלכסנדר מנט
* ראלף לואיס – רוג'ר קליי
* ויליאם קליפורד – גאבל
* מארק רובינס – ג'רוויס לורי
* אוליב וייט – מיס
* וילארד לואיס – מר סי ג'יי סטרייבר
* הארי דה ויר – גספרד
* פלורנס וידור – מימי

## לקריאה נוספת

* Goble, Alan. The Complete Index to Literary Sources in Film. Walter de Gruyter, 1999.


## קישורים חיצוניים

## הערות שוליים

קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטים אילמים
קטגוריה:סרטים באנגלית
קטגוריה:סרטים המבוססים על בין שתי ערים (דיקנס)
קטגוריה:סרטים אמריקאיים משנת 1917
קטגוריה:סרטי פרנק לויד
קטגוריה:סרטי דרמה היסטורית אמריקאיים
בין שתי ערים (סרט, 1911)

**בין שתי ערים** (באנגלית: **A Tale of Two Cities**) הוא סרט אילם משנת 1911 בבימויו של ויליאם ג'יי המפרי. הסרט מבוסס על הרומן "בין שתי ערים" מאת צ'ארלס דיקנס שיצא לאור ב-1859.

לפי היסטוריון הקולנוע אנתוני סלייד הסרט היה מחולק לשלושה סלילים של 30 דקות בסך הכל. טלמדג' שיחקה בתפקיד קטן בדמות התופרת מימי שמלווה את סידני קרטון אל הגיליוטינה, אבל אותו מוציאים להורג לפניה, והמוות שלה לא מוצג בסרט. הופעת הבכורה של השחקנית לידיה יאמנס טיטוס הייתה בסרט זה.

## צוות השחקנים

## קישורים חיצוניים

* "בין שתי ערים" באתר SilentEra

## הערות שוליים

קטגוריה:סרטי 1911
קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטים אילמים
קטגוריה:סרטים באנגלית
קטגוריה:סרטים המבוססים על בין שתי ערים (דיקנס)
קטגוריה:סרטים קצרים
קטגוריה:סרטי דרמה היסטורית אמריקאיים
סרקוזי (פירושונים)

**סרקוזי** (**Sarkozy**) הוא שם משפחה שמקורו בשפה ההונגרית

קטגוריה:שמות משפחה
סלינו על כתפינו

"**סַלֵּינוּ עַל כְּתֵפֵינוּ**" הוא שיר ילדים לשבועות, שנכתב בתרפ"ט (1929) על ידי לוין קיפניס והולחן על ידי ידידיה אדמון.

בריאיון לציפי פליישר סיפר לוין קיפניס על השיר: "אז חיברתי רק בית אחד. ההדפסה הראשונה בגליונות לגננות. ב"מחרוזת" הוספתי עוד שני בתים."

השיר הולחן בסגנון מודוס מיקסולידי.

השיר מתאר את טקס הבאת הביכורים השונים מכל רחבי הארץ והשמחה המלווה לכך. היעד של הצועדים, או מקום התכנסותם מקצות הארץ, אינו נזכר בשיר.

השיר הפך עם השנים להמנון של חג השבועות – שיר עליז המשלב אווירת חג ושמחה על האביב, והושר בטקסי הבאת הביכורים, על ידי מבצעים שונים, ביניהם גאולה גיל, יפה ירקוני, מרים אביגל, דליה עמיהוד, אסנת פז, משה דץ ורינת גבאי.

לקראת חג השבועות ה'תשע"ז יהודה לויכטר אירח את סיני תור בביצוע של לחן חדש לשיר, בעיבודו של דוד ליפשיץ.

## קישורים חיצוניים

* דוד אסף, סלינו על כתפינו, באתר עונג שבת
* זאב גלילי, "סלינו על כתפינו", באתר היגיון בשיגעון

## הערות שוליים

קטגוריה:שירי 1929
קטגוריה:שירי גאולה גיל
קטגוריה:שירי יפה ירקוני
קטגוריה:שירי מרים אביגל
קטגוריה:שירי דליה עמיהוד
קטגוריה:שירי אסנת פז
קטגוריה:שירים בעברית
קטגוריה:שירי לוין קיפניס
קטגוריה:שירים שהולחנו על ידי ידידיה אדמון
קטגוריה:שירי ילדים
קטגוריה:שירי שבועות
טירת פוסנהופן

ממוזער|הנסיכה סיסי רוכבת ברחבה מול טירת פוסנהופן
**טירת פוסנהופן** (בגרמנית: **Schloss Possenhofen**) היא טירה בגרמניה, הנמצאת בעיירה פקינג שבמדינת בוואריה, על יד אגם סטרנברג. הטירה מפורסמת כיום בעיקר בשל העובדה שהנסיכה סיסי גרה בה בילדותה.

## היסטוריה
הטירה נבנתה כטירת עץ ב-1536 בידי יאקוב רוזנבוש (Jakob Rosenbusch), אשר האזור הוענק לו בידי דוכסי בוואריה. הטירה לא נותרה דורות רבים בידי משפחת רונבוש. היא נהרסה בידי השוודים מלחמת שלושים השנים, אולם שוקמה ועברה מספר ידיים עד שב-1760 רכש הגנרל לה רוז  את כל האזור. ב-1834 רכש את הטירה מקסימיליאן יוזף, דוכס בבוואריה וגר בה יחד עם אשתו לודוביקה, נסיכת בוואריה. מקסימיליאן שיפץ את הטירה, והוסיף לה קומות וקפלה. בתו של מקסימיליאן, הנסיכה סיסי, העבירה בטירה זו את שנות ילדותה המאושרות לפני שנישאה לפרנץ יוזף הראשון והפכה לקיסרית אוסטריה, ומכאן פרסומה של הטירה. 

בסרטים שנעשו על סיסי, תופסת הטירה מקום חשוב. כך לדוגמה בסדרת האנימציה "סיסי הנסיכה", אשר בה מכונה הטירה בקיצור בשם "פוסי". גם בסרט "סיסי" מ-1955, ישנן סצנות המתרחשות בפוסנהופן, אולם הן צולמו למעשה בטירת פושל (Schloss Fuschl) באזור זאלצקמרגוט באוסטריה.

הטירה נותרה בבעלות צאצאיו של מקסימיליאן גם לאחר מלחמת העולם הראשונה ואובדן מעמדה של המשפחה. עם זאת, נעשה בה שימוש פחות ופחות עד שב-1940 היא נמכרה לארגון "הרווחה הלאומית הנציונל-סוציאליסטית" (Nationalsozialistische Volkswohlfahrt), והארגון מסר אותה לידי הלופטוואפה שהשתמש בה כבית חולים. השימוש האינטנסיבי הרס את עיצוב הפנים של הטירה, ופגע גם בעיצוב החיצוני. בתום מלחמת העולם השנייה היסודות היו רעועים וחלקים מהמתחם אף נמצאו בסכנת התמוטטות. היו שהמליצו להרוס את הטירה ולבנות במקומה בית מלון מודרני. 

ב-1981 רכשו את הטירה בעלים חדשים אשר דאגו לשפץ את המקום. כיום נמצאת הטירה בידיים פרטיות, ולא ניתן לראות אותה מבפנים. עם זאת, שפת האגם כמו גם שני דונם בגנים הקדמיים של הטירה, פתוחים לציבור.

## קישורים חיצוניים

* מידע על הטירה 
* מידע על הטירה 
קטגוריה:בוואריה: ארמונות
פוסנהופן
.k. u. k

ממוזער|סמל אוסטרו-הונגרי המשלב בתוכו את סמלי בתי המלוכה של אוסטריה ושל הונגריה
בגרמנית, **.k. u. k** הם ראשי תיבות של  **קיסרי ומלכותי** (**kaiserlich und königlich**). מונח זה התייחס בהגדרה רחבה למונרך השליט בממלכת הבסבורג בכללותה, ובהגדרה מצומצמת יותר לאימפריה האוסטרו-הונגרית. 

בעקבות הפשרה האוסטרו-הונגרית של 1867, הפכה האימפריה האוסטרית לממלכה דואלית ונקראה מאז "האימפריה האוסטרו-הונגרית". האימפריה כללה משרדים, פרלמנטים וראשי ממשלות נפרדים, ושליט האימפריה הוכתר הן בתואר "קיסר אוסטריה" והן בתואר "מלך הונגריה". בשל כך כונו המוסדות שהיו תחת שליטתו הישירה ולא תחת הממשלות הנפרדות (למשל הצבא ומשרד החוץ) "קיסריים ומלכותיים". ההונגרים התעקשו שחלקם לא יקופח, ובכל מקום שמוסד כלשהו מכונה "קיסרי" הוא יכונה גם "מלכותי". ראשי התיבות .k. u. k אומצו באימפריה באופן רשמי בעקבות מנשר רשמי של פרנץ יוזף הראשון מ-17 באוקטובר 1889. הם שימשו במסמכים רשמיים, אך גם בגלויות ממשלתיות ובולים. 

בשל העובדה שבאימפריה חיו לאומים שונים שדיברו שפות שונות, לעיתים נעשה שימוש גם בראשי תיבות אחרים.
בהונגרית היו כותבים **cs. és k.**, בצ'כית ** c. a k.**, בפולנית **C. i K.**, בסלובנית **c. in k.**, בקרואטית **c. i kr.** ובאיטלקית **I.R.**.

קטגוריה:האימפריה האוסטרו-הונגרית
קטגוריה:בית הבסבורג
סביק

**סביק** או **η בנושא הנחש** (מסומן גם **גליזה 656.1**) הוא הכוכב השני בבהירותו בקבוצת הכוכבים נושא הנחש. מקור שמו הוא בערבית - **سابق** "קודם" או "מקדים", אך לא ברור למה הכוונה שכן הכוכב נמצא בצד המזרחי של הקבוצה ונראה כאילו הוא עוקב אחרי רוב כוכבי הקבוצה.

## תכונות
סביק הוא למעשה כוכב כפול הנמצא במרחק של כ-88 שנות אור ממערכת השמש ונראה ככוכב לבן עם בהירות נראית מדרגה 2.42. טלסקופ חובבים איכותי מאפשר להבחין שהוא מורכב מזוג כוכבים לבנים, אך רק בתקופה שהם רחוקים זה מזה. שני הכוכבים מקיפים זה את זה בזמן הקפה של 87–88 שנים, במסלול אליפטי מאוד כך שהמרחק ביניהם נע בין 1.9 יחידות אסטרונומיות (פחות מפעמיים המרחק מהשמש לכדור הארץ) ל-73 יחידות אסטרונומיות (כמעט כפול מהמרחק מהשמש לפלוטו). כשהם בשיא הקרבה, המרחק הזוויתי ביניהם הוא רק 0.07 שניית קשת כך שקשה מאוד להפריד אותם זה מזה. בשל קרבתו אל מערכת השמש הוא הוכנס למהדורה השנייה של קטלוג גליזה לכוכבים קרובים.

## תכונות סביק A
סביק A הוא הכוכב המסיבי והבהיר יותר מבין השניים. מסתו היא סביב 2.4 מסות שמש, רדיוסו כ-2.5 רדיוסי שמש, טמפרטורת פניו כ-8,900 קלווין והוא מאיר בעוצמה של פי 40 מעוצמת ההארה של השמש, כך שבהירותו הנראית היא מדרגה 3.

## תכונות סביק B
סביק B הוא הכוכב הקטן ועמום יותר, אך ההבדל ביניהם הוא קטן. מסתו היא סביב 2.1 מסות שמש, רדיוסו כ-2 רדיוסי שמש, טמפרטורת פניו כ-8,600 קלווין והוא מאיר בעוצמה של פי 25 מעוצמת ההארה של השמש, כך שבהירותו הנראית היא מדרגה 3.5.

## קישורים חיצוניים
* סביק באתר של ג'ים קלר
* 

## הערות שוליים

קטגוריה:כוכבים כפולים
קטגוריה:תת-ענקים מסוג A
קטגוריה:קבוצת הכוכבים נושא הנחש
קטגוריה:קטלוג גליזה
דן הלפרן

**דן הלפרן** (נולד בשנת 1942) הוא דיפלומט ועיתונאי ישראלי, אשר היה בעבר בכיר במשרד האוצר וכיהן כציר הכלכלי בשגרירות ישראל בארצות הברית. שימש יו"ר הוועד המנהל של מכון ירושלים למחקרי מדיניות, יו"ר עמותת פסטיבל ישראל, יו"ר האספה הכללית של הצוללת הצהובה ויו"ר דירקטוריון אקדמון.

## ביוגרפיה
נולד בירושלים. התגייס לשירות צבאי בחיל המודיעין בשנת 1960. בשנת 1967 השלים תואר ראשון במדעי הרוח באוניברסיטה העברית בירושלים. במהלך לימודיו שימש כתב בפי האתון, עיתון האוניברסיטה העברית.

בשנים 1965–1975 שימש כתב כלכלי, עורך ומגיש בקול ישראל ופרשן כלכלי בטלוויזיה הישראלית, בין השאר בתוכנית הרדיו הכלכלית ברשת ב' "על מספרים ואנשים – מגזין המשק והחברה", יחד עם צבי קסלר, יצחק טישלר ויצחק טאוב.

בשנת 1963 הצטרף לשירות הציבורי במשרד האוצר. היה יועץ לשר פנחס ספיר, דובר המשרד וסמנכ"ל לקשרים בינלאומיים. בתפקידו זה ניהל בין השאר את פעילות ממשלת ישראל נגד החרם הערבי, שהובילה להעברת חוק בקונגרס האמריקאי שעליו חתם הנשיא קרטר, שהפך את הכניעה לחרם הערבי לעבירה פלילית. בשנת 1979 מונה לציר הכלכלי בשגרירות ישראל בארצות הברית. היה ראש המשלחת הישראלית למשא ומתן על הסכם הסחר החופשי ושותף להגדלת הסיוע האמריקאי לישראל לרבות הפיכתו כולו למענק.

בשנת 1986 עזב את השירות הציבורי, ועם חזרתו לישראל הקים יחד עם אלוף במיל' מנחם מרון את חברת איפטיק בע"מ, המייעצת לחברות ישראליות המרחיבות את עסקיהם בעולם ולחברות בינלאומיות שרוצות לפעול בישראל. משמש מנהל החברה עד היום.

הלפרן היה יו"ר ועדת ההשקעות בקרנות הנאמנות של ביטוח ישיר, ושימש חבר במועצות המנהלים של חברת החשמל, חברת אל-על, ארזים קופות גמל, קופות הגמל של הבנק הבינלאומי, נייר חדרה, קרן קיסריה ועוד.

## חיים אישיים
הלפרן גר בירושלים, נשוי לרונית ואב לחמישה.

## פעילות ציבורית
* משנת 1991 ועד היום משמש יו"ר העמותה של פסטיבל ישראל.
* משנת 2010 ועד היום משמש יו"ר הוועד המנהל של מכון ירושלים לחקר ישראל.
* משנת 2011 ועד היום משמש יו"ר האספה הכללית של הצוללת הצהובה.
* בשנים 2006–2012 חבר בחבר הנאמנים באוניברסיטה העברית בירושלים ומכון טרומן.
* בשנים 2009–2014 יו"ר ההנהלה של מט"י ירושלים.
* בשנים 1986–1991 היה יו"ר מועצת המנהלים של מוזיאון ישראל.

## קישורים חיצוניים

* דן הלפרן, כנס הרצליה 2003, אתר כנס הרצליה.
* 
* 
* 

## הערות שוליים

קטגוריה:סגל קול ישראל
קטגוריה:עיתונאים ישראלים
קטגוריה:דיפלומטים ישראלים
קטגוריה:בוגרי האוניברסיטה העברית בירושלים
קטגוריה:עובדי משרד האוצר
קטגוריה:סגל מוזיאון ישראל
קטגוריה:ירושלים: אישים
קטגוריה:דירקטורים ישראלים
קטגוריה:ישראלים שנולדו ב-1942
בכור יוסף בנבנישתי

הרב **בכור יוסף בנבנישתי** (1846–12 באפריל 1916) היה חזן ושד"ר ירושלמי, ואב בית הדין של העדה הספרדית בעיר.

## ביוגרפיה
נולד בירושלים בשנת 1846 (ה'תר"ו) לרב רחמים שניאור בנבנישתי, בן למשפחת רבנים שמוצאה בספרד, ולרבקה בת הרב בנימין חמווי. בילדותו התחנך בתלמוד תורה ובישיבות מקומיות, ונישא לרחל בת יצחק מודיאנו מסלוניקי.

בשנת 1874 (ה'תרל"ד) יצא כשד"ר לסוריה, טורקיה וכורדיסטן בשליחות מטעם ישיבת המקובלים בית אל, וחזר לירושלים בשנת 1875 (ה'תרל"ה). בשנת 1885 (ה'תרמ"ה) יצא בשליחות לערי המערב הפנימי בצפון אפריקה מטעם כוללות חברון, ובשנת 1887 (ה'תרמ"ז) יצא בשליחות נוספת מטעם ישיבת המקובלים בית אל לערי הודו וסינגפור.

בשנת 1900 (ה'תר"ס) יצא בשליחות כוללות הספרדים בירושלים לערי המערב הפנימי בצפון אפריקה, בשנת 1904 (ה'תרס"ד) יצא עבורם לתוניס וערי צפון אפריקה, ובשנת 1905 (ה'תרס"ה) יצא עבורם לקולקטה ושאר ערי הודו.

כשחזר משליחותו, החל לשמש כאב בית הדין של העדה הספרדית בירושלים, לצד הרב יעקב דאנון והרב אברהם פילוסוף. נודע כדרשן ובעל קול נעים, ובמשך שנים רבות שימש כחזן.

הלך לעולמו בירושלים ב-12 באפריל 1916 (ט' בניסן ה'תרע"ו).

בנו היה הרב סעדיה בנבנישתי; ואחד מצאצאי צאצאיו הוא גבריאל קרליק פררה.

## קישורים חיצוניים
* 
* 

קטגוריה:רבנים ספרדיים ארץ-ישראלים
קטגוריה:רבנים ספרדיים
קטגוריה:שד"רים
קטגוריה:משפחת בנבנשתי
קטגוריה:חזנים ישראלים
קטגוריה:ירושלים: רבנים
קטגוריה:ירושלים: אישים
קטגוריה:אנשי היישוב הוותיק ילידי ארץ ישראל
קטגוריה:אבות בתי דין
קטגוריה:אנשי ועד העדה הספרדית בירושלים
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:ארץ-ישראלים שנולדו ב-1846
קטגוריה:ארץ-ישראלים שנפטרו ב-1916
טומי האס

**תומאס מריו "טומי" האס** (בגרמנית: **Thomas Mario "Tommy" Haas**) הוא טניסאי עבר גרמני אשר שיחק בסבב ה-ATP החל משנת 1996, והגיע להישג השיא שלו במאי 2002, כאשר דורג במקום ה-2 בעולם.

האס הגיע בשיאו פעם אחת לחצי גמר אליפות וימבלדון ועוד שלוש פעמיים לחצי גמר אליפות אוסטרליה הפתוחה. במהלך הקריירה שלו זכה ב-15 תוארי ATP ליחידים מתוכם טורניר מאסטרס אחד.

במהלך הקריירה הארוכה שלו סבל מפציעות מרובות, שכללו גם חזרות לטופ העולמי.

באולימפיאדת סידני זכה במדליית הכסף בטורניר היחידים.

ב-15 במרץ 2018 הודיע על פרישה רשמית מטניס וסיים קריירה באורך של כ-22 שנים.

## תארים

**יחידים (15) :**

**זוגות (1) :**

## קישורים חיצוניים

* 

## הערות שוליים

קטגוריה:מדליסטים אולימפיים גרמנים
2017 05
קטגוריה:טניסאים גרמנים
קטגוריה:גרמנים שנולדו ב-1978
איציק כהן (כדורסלן)

**יצחק (איציק) כהן** (נולד ב-10 באוגוסט 1968) הוא כדורסלן עבר ישראלי. גובהו 2.04 מטר, שיחק בעמדת הסנטר.

## ביוגרפיה
כהן נולד בירושלים ושיחק בנערותו במחלקת הנוער של מכבי ירושלים, ולאחר מכן עבר למחלקת הנוער של מכבי תל אביב. כשבגר הוא הושאל למכבי דרום תל אביב שהייתה קבוצת בת של מכבי תל אביב ושיחקה בליגה הארצית.
כהן שיחק במכבי תל אביב במשך 6 עונות.

כשחקן מכבי תל אביב, שימש כמחליף לגבוהים. אחד ממשחקיו הזכורים הוא משחק גמר גביע אירופה לאלופות בשנת 1988 נגד טרסר מילאנו. במשחק זה עלה מן הספסל, לאחר שקווין מגי נקלע לבעיית עבירות, וקלע 6 נקודות נוסף על 7 ריבאונדים, אך למרות זאת מכבי תל אביב הפסידה במשחק. בסך הכל קלע 69 נקודות במדי הקבוצה באירופה.

בעונת 1991/92 הצטרף לעולה החדשה הפועל אילת. בעונה הבאה שיחק בהפועל גבת. בתום העונה חזר לאילת ושיחק במסגרתה שתי עונות נוספות.

בסך הכל קלע 882 נקודות בליגה הלאומית.

שיחק 82 פעמים בנבחרת ישראל. הוא היה חבר בנבחרת הקדטים של ישראל. השתתף איתה באליפות אירופה בבולגריה בשנת 1985, וקלע 9.9 נקודות בממוצע למשחק. השתתף עם הנבחרת הבוגרת באליפות אירופה שנערכה ב-1987 ביוון בה סיימה ישראל במקום האחד עשר. הוא תרם 2.5 נקודות בממוצע למשחק, כשחקן מחליף של לבאן מרסר והאווי לאסוף הגבוהים. לקראת המשחקים האולימפיים בסיאול (1988), היה חלק מסגל הנבחרת במשחקי המוקדמות, אך הנבחרת לא העפילה לאולימפיאדה.

## לאחר פרישתו ממשחק
לאחר פרישתו איציק כהן הוא יזם הייטק. מתגורר בארצות הברית ופועל בעמק הסיליקון.

## קישורים חיצוניים

* 
* 
* 

## הערות שוליים

קטגוריה:כדורסלני נבחרת ישראל
קטגוריה:כדורסלני מכבי תל אביב
קטגוריה:כדורסלני הפועל אילת
קטגוריה:כדורסלני הפועל גבת
קטגוריה:מהגרים מישראל לארצות הברית
קטגוריה:ישראלים שנולדו ב-1968
רפאל אריה

**רפאל אריה** (באיטלקית: **Raffaele Arié**, בבולגרית: **Рафаэль Арие**; 22 באוגוסט 1920 – 17 במרץ 1988) היה זמר בס אופראי ישראלי ממוצא בולגרי.

## קורותיו
נולד בעיר סופיה והחל בלימודי כינור שם. אולם, הבריטון הבולגרי חריסטו בראמברוב התרשם מקולו ושכנע אותו להתחיל בלימודי זמרה. הופיע לראשונה בתפקיד בס באורטוריה משיח של הנדל ב-1939. בשנת 1945 התקבל לאופרה של סופיה.
בעקבות זכייה במקום הראשון בתחרות שירה בינלאומית בז'נבה ב-1946, השתקע בעיר והמשיך בלימודי זמרה באיטליה.
בשנת 1947 התקבל לאופרה לה סקאלה במילנו. הופעת הבכורה שלו הייתה באופרה אהבה לשלושה תפוזים של פרוקופייב.
בשנת 1950 הופיע לראשונה בישראל בקונצרט באולם "אהל שם" בתל אביב.
בשנת 1951 השתתף בהופעת הבכורה העולמית של האופרה דרכו של הולל של סטרווינסקי בוונציה, בתפקיד אביה של אן.
בשנות ה-50 הקליט אופרות ספורות בחברת התקליטים דקה.
בשנים 1960, 1961 הופיע במסגרת פסטיבל זלצבורג באופרה דון קרלו.
בשנת 1965 הופיע בפסטיבל ישראל עם היצירה "עבודת הקודש" של בלוך.
בין התפקידים הרבים שמילא ניתן למנות את אוסמין (בחטיפה מן ההרמון), דון פדרו (דון ג'ובאני), זרסטרו (חליל הקסם), וארלאם ובוריס גודונוב (בוריס גודונוב), מפיסטופלס באופרה "פאוסט" של גונו, יקובו פייסקו בסימון בוקנגרה של ורדי.

הופיע כאמן אורח בבתי אופרה בגרמניה, צרפת וארצות הברית בין היתר באופרה של וינה, באופרה גרנייה בפריז וכן השתתף בפסטיבלים רבים באירופה, בהם באקס-אן-פרובאנס ובזלצבורג.

לאחר יציאתו לגמלאות ב-1978 עלה לישראל עם רעייתו והצטרף לסגל המורים של האקדמיה למוזיקה בתל אביב. הוא התגורר בבית שהקים עוד בשנות ה-60 בהרצליה פיתוח.
ניסה להקים בישראל סדנת אופרה אולם לא זכה לתמיכה כספית מן המוסדות.

רפאל אריה לקה בלבו ונפטר בז'נבה. נטמן בבית העלמין שם. הותיר אחריו את רעייתו. בן דודו הוא זמר האופרה ניקולא תג'ר.

## הקלטות
* לה בוהם, בניצוחו של אלברטו ארדה עם רנאטה טבאלדי ואחרים (אולפן), 1950
* לוצ'יה די למרמור עם מריה קאלאס, טיטו גובי, ג'וזפה די סטפנו ואחרים, בניצוחו של טוליו סראפין (אולפן), 1953
* דון ג'ובאני, עם אליזבת שוורצקופף ואחרים, בניצוחו של וילהלם פורטוונגלר, 1953
* ייבגני אונייגין, מילנו, 1953
* וילהלם טל, מילנו, 1954
* דון ג'ובאני, בניצוחו של הנס רוזבאוד, פסטיבל אקס-אן-פרובאנס, 1956
* פאוסט, עם התזמורת והמקהלה של תיאטרון סן קרלו מנאפולי, 1956
* הפוריטנים, בניצוחו של מריו רוסי, עם אנה מופו ואחרים, 1959
* נבוקו, אוביידו, 1963
* לואיזה מילר, פלרמו, 1963
* לואיזה מילר, בניצוחו של פטר מאג, עם לוצ'יאנו פברוטי ואחרים המקהלה והתזמורת של RAI מטורינו, 1974

## קישורים חיצוניים

* רונית שגב, הבאס הישראלי של לה-סקאלה , באתר המגזין "אופוס"

קטגוריה:זמרי בס
קטגוריה:זמרים במוזיקה הקלאסית
קטגוריה:זמרי אופרה יהודים
קטגוריה:זמרים יהודים בולגרים
קטגוריה:מוזיקאים יהודים בולגרים
קטגוריה:ניצולי השואה: בולגריה
קטגוריה:ישראלים ילידי בולגריה
קטגוריה:עולים בשנות ה-1970
קטגוריה:ישראלים שנולדו ב-1920
קטגוריה:ישראלים שנפטרו ב-1988
אליפות איטליה בכדורגל 1913/1914

**אליפות איטליה בכדורגל 1913/1914** הייתה העונה ה-17 של התחרות שאורגנה על ידי התאחדות הכדורגל האיטלקית. המשחקים החלו ב-12 באוקטובר 1913 והסתיימו ב-12 ביולי 1914. 

בתחרות השתתפו 45 קבוצות. עבור הניצחון הוענקו שתי נקודות ונקודה עבור תוצאת תיקו.

קזאלה זכתה באליפות בפעם הראשונה בתולדות המועדון.

## מהלך התחרות
בתחרות השתתפו 29 קבוצות מצפון ו-16 קבוצות מדרום.

### צפון איטליה

* פיימונט-ליגוריה - התחרות התקיימה בהשתתפות 10 קבוצות בשיטת משחק בית ומשחק חוץ. גנואה וקזאלה עלו לשלב השני.
* פיימונט-לומברדיה - התחרות התקיימה בהשתתפות 10 קבוצות בשיטת משחק בית ומשחק חוץ. אינטר מילאנו ויובנטוס עלו לשלב השני. 
* לומברדיה-ונטו-אמיליה-רומאניה - התחרות התקיימה בהשתתפות 9 קבוצות בשיטת משחק בית ומשחק חוץ. הלאס ורונה וויצ'נצה עלו לשלב השני. 

בשלב השני של התחרות האזורית, 6 קבוצות קיימו סבב נוסף. נקודות במשחקים בין הקבוצות שנערכו בשלב קודם, נחשבו גם בשלב זה. פרו ורצ'לי ניצחה בסבב זה והתקדמה לשלב הארצי.

### דרום איטליה
* לאציו - התחרות התקיימה בהשתתפות 6 קבוצות בשיטת משחק בית ומשחק חוץ. לאציו עלתה לשלב השני.
* טוסקנה - התחרות התקיימה בהשתתפות 8 קבוצות בשיטת משחק בית ומשחק חוץ. ליבורנו עלתה לשלב השני.
* קמפניה - התחרות התקיימה בהשתתפות שתי קבוצות. אינטר נאפולי עלתה לשלב השני.

בשלב השני לאציו ניצחה את היריבות ועלתה לשלב הארצי.

### משחקי הגמר
משחקי הגמר נערכו ב-5 ביולי וב-12 ביולי. קזאלה ניצחה 7:1 ו-2:0 זכתה באליפות בפעם הראשונה בתולדות המועדון.

## קישורים חיצוניים
* נתונים מאתר rsssf

איטליה
איטליה
קטגוריה:עונות באליפות איטליה בכדורגל
ריקרדו אנטוניו צ'ווירה

**ריקרדו אנטוניו צ'ווירה** (באנגלית: **Ricardo Antonio Chavira**; נולד ב-1 בספטמבר 1971) הוא שחקן אמריקאי המוכר בזכות תפקידו כקרלוס סוליס בסדרה "עקרות בית נואשות" (2004–2012).

## ביוגרפיה
צ'ווירה נולד באוסטין, טקסס, בנו של שופט מחוז בקסר ג'ואן אנטוניו צ'ווירה. הוא גדל בסן אנטוניו, סיים את לימודיו בבית הספר התיכון "Robert E. Lee High School" ובאוניברסיטה "University of the Incarnate Word". ב-2000 הוא סיים לימודים לתואר שני באמנות הבמה באוניברסיטת קליפורניה בסן דייגו בתוכנית "San Diego's Professional Actor Training Program". זמן קצר לאחר מכן עבר ללוס אנג'לס ומאז הוא עובד בקולנוע, טלוויזיה ותיאטרון.

## קריירה
מ-2004 עד 2012 צ'ווירה כיכב ב"עקרות בית נואשות". הוא גילם את דמותו של קרלוס סוליס, בעלה של גבריאל סוליס (אווה לונגוריה). בתקופה שקדמה לעקרות בית נואשות הוא שיחק בסדרות הטלוויזיה בThe Grubbsה (תפקיד רגיל), "Six Feet Under and The Division" (תפקידים חוזרים), ותפקידי אורח בסדרות "ג'ואן מארקדיה", "קינגפין", "מונק", "24", "ג'אג", "NYPD Blue", "Philly" ו-"City of Angels". בנוסף הוא התארח אצל ג'ורג' לופז ב-ABC. לאחר ",עקרות בית נואשות" צ'ווירה שיחק בשני פרקים בעונה השביעית של "סוכן מחוק" (2013), בתפקיד רפאל סראנו, מנהיג פשע.

צ'ווירה שיחק בהפקה של "Tracers" בתיאטרון Odyssey בלוס אנג'לס, וכן בהפקה משותפת של "Living Out". 

בקיץ 2010 הוא שיחק בתפקיד סטנלי קוואלסקי במחזה "חשמלית ושמה תשוקה" של טנסי ויליאמס בהפקה של Guthrie Theater במיניאפוליס. הוא שיחק בקולנוע בסרטים "האלמו" ו"פיראנה 3D". היו לו גם תפקידי דיבוב כמו אלחנדרו בורחס בסרט "Dead Space: Aftermath" וג'ון קארוור במשחק הווידאו "Dead Space 3".

ב-2013 צ'ווירה שיחק בקומדיית המצבים "ברוכים הבאים למשפחה". הסדרה בוטלה לאחר שלושה פרקים.
צ'ווירה שיחק בתפקיד אורח בסדרה Castle בפרק "At Close Range". הוא גילם את דמותו של אלכס לופז.
צ'ווירה חזר ל-ABC בתפקיד חוזר בסקנדל. הוא מגלם את דמותו של המושל וארגאס. בסדרה "ג'יין הבתולה" של The CW גילם צ'ווירה את דמותו של ברוס, ארוסה לשעבר של סיומרה.

ב-2017 שיחק צ'ווירה בסדרה "דיאטת סנטה קלריטה" קומדיית האימה של נטפליקס. 

ב-2018 שיחק בעונה השנייה של הסדרה "קווין יכול לחכות" בכיכוב של קווין ג'יימס. 

בשנת 2020 החל לשחק בסדרה הטלוויזיה "סלינה: הסדרה" בנטפליקס, את דמותו של הזמר והאמרגן אברהם קווינטנייה ואביה של הזמרת סלינה.

בשנת 2023 שיחק בתפקיד חוזר בסדרת הטלוויזיה "גלאם" של נטפליקס.

## חיים אישיים
צ'ווירה נשוי למרסה דיסל, ולהם שני ילדים: תומאס אנטוניו צ'ווירה (נולד ב-2003) וביילן אליזבת' צ'ווירה (נולדה ב-28 ביולי 2008). השניים היו יחד כ-18 שנים כשהחליטו להינשא ב-22 בספטמבר 2007 בטקס קטן בביתם בסן אנטוניו, טקסס.
צ'ווירה תומך בחקר סרטן השד מאחר שאימו, אליזבת' רייז צ'ווירה, מתה מסרטן השד והשחלות כשהייתה בת 43 בלבד. צ'ווירה משמש כדובר הכבוד של ארגון הצדקה "Susan G. Komen for the Cure" בסן אנטוניו. ביוני 2008 שימש קפטן נבחרת במירוץ "Race for the Cure" בוושינגטון די. סי.

באוקטובר 2019 בשעה שחברתו לעקרות בית נואשות, פליסטי האפמן נידונה ל-14 ימים בכלא ובקנס כספי יחד עם הורים עשירים נוספים במוסדות האקדמיים של ביתה, צייץ בטוויטר שאיננו מתפלא על כך מכיוון שמי שהתנשאה עליו בגלל פריווילגיה לבנה- האדם הלבן- במשך 8 עונות על סט הצילומים ואין משמעות לאנשים הללו.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים ממוצא מקסיקני
קטגוריה:אמריקאים שנולדו ב-1971
מרקוס דיניז

**מרקוס פליניו דיניז פאיצ'או** (בפורטוגזית: **Marcus Plínio Diniz Paixão**; נולד ב-1 באוגוסט 1987) הוא כדורגלן ברזילאי המשחק בעמדת הבלם.

## קריירת מועדונים
דיניז התחיל את הקריירה שלו בקבוצות ילדים ונוער בברזיל מולדתו: קאיצ'אס, ואסקו דה גאמה וויטוריה. בגיל 17 הצטרף למחלקת הנוער של מילאן. בקיץ  הושאל למונצה מהסרייה ג'.

בקיץ  חתם בליבורנו תמורת 300 אלף אירו. בינואר  הושאל לקרוטונה.

ביוני  נרכש בחזרה על ידי מילאן תמורת 2.5 מיליון אירו ובנוסף עשה רומן פרייטיקונה את הדרך ההפוכה בהשאלה, אך הוא נשאר בליבורנו כשחקן מושאל תמורת 150 אלף אירו. בקיץ  חתם בפארמה תמורת 750 אלף אירו, אך כעבור חודש עזב את הקבוצה וחתם באויפן מליגת העל הבלגית. בקיץ  הושאל לקומו מליגה פרו. עונה לאחר מכן הושאל ללצ'ה, בה שיחק שלוש עונות.

בקיץ  עזב את מילאן וחתם בפדובה לשנתיים.

בקיץ  חתם בלוזאן מליגת העל השווייצרית.

ב-29 במאי 2017 חתם בעירוני קריית שמונה מליגת העל לשלוש עונות.

ב-15 ביולי 2020 חתם במכבי פתח תקווה לקראת עונת 2020/2021 בליגת העל. ב-17 במאי 2022 חתם בהפועל אום אל פאחם מהליגה הלאומית.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני מילאן
קטגוריה:כדורגלני מונצה
קטגוריה:כדורגלני ליבורנו
קטגוריה:כדורגלני קרוטונה
קטגוריה:כדורגלני פארמה
קטגוריה:כדורגלני אויפן
קטגוריה:כדורגלני קומו
קטגוריה:כדורגלני לצ'ה
קטגוריה:כדורגלני פדובה
קטגוריה:כדורגלני לוזאן
קטגוריה:כדורגלני עירוני קריית שמונה
קטגוריה:כדורגלני מכבי פתח תקווה
קטגוריה:כדורגלני הפועל אום אל-פחם
קטגוריה:כדורגלנים זרים בישראל
קטגוריה:ספורטאים ברזילאים באיטליה
קטגוריה:ספורטאים ברזילאים בישראל
קטגוריה:ברזילאים שנולדו ב-1987
מילוש ראדיבוייביץ'

**מילוש ראדיבוייביץ**' (בסרבית: **Милош Радивојевић**; נולד ב-5 באפריל 1990) הוא כדורגלן סרבי המשחק בראד בלגרד בעמדת המגן השמאלי.

## קריירה
ראדיבוייביץ' התחיל את הקריירה שלו בסינג'ליץ' בלגרד מהליגה השנייה בסרביה. בינואר  הצטרף ל-BSK בורצ'ה מליגת העל הסרבית. ב-6 במרץ 2013 ערך את הופעת הבכורה שלו בקבוצה בהפסד 4-0 לפרטיזן בלגרד.

בקיץ  חזר לסינג'ליץ'. עונה לאחר מכן חתם באינג'יה ובמהלך העונה חזר לליגה הבכירה בסרביה כאשר חתם בווז'דובאץ. ב-5 בדצמבר 2015 הבקיע את שער הבכורה שלו בליגה הבכירה בניצחון 1-3 נגד ראדניצ'קי ניש.

ב-17 ביוני 2016 חתם בראדינצ'קי ניש. ב-30 בינואר 2017 חתם בראד בלגרד.

ב-17 באפריל 2017 סיכם בעירוני קריית שמונה והוא עתיד להצטרף אליה לקראת תחילת עונת 2017/2018. מספר ימים לפני תחילת הליגה, שוחרר ראדיבוייביץ' מקריית שמונה, אך חזר לסגל זמן קצר לאחר מכן. ב-2 באוגוסט 2018 חתם בזירה האזרית לעונה אחת.

ב-22 ביולי 2019 ראדיבוייביץ' חתם בסלאבן בלופו מליגת העל הקרואטית.

ב-11 בספטמבר 2020, ראדיבוייביץ' חתם בראד בלגרד.

## קישורים חיצוניים

## הערות שוליים

קטגוריה:כדורגלנים סרבים
קטגוריה:מגני כדורגל סרבים
קטגוריה:בלגרד: כדורגלנים
קטגוריה:כדורגלני ווז'דובאץ
קטגוריה:כדורגלני ראדניצ'קי ניש
קטגוריה:כדורגלני ראד בלגרד
קטגוריה:כדורגלני עירוני קריית שמונה
קטגוריה:כדורגלני זירה
קטגוריה:כדורגלני סלאבן בלופו
קטגוריה:כדורגלנים זרים בישראל
קטגוריה:ספורטאים סרבים בישראל
קטגוריה:ספורטאים זרים באזרבייג'ן
קטגוריה:ספורטאים זרים בקרואטיה
קטגוריה:סרבים שנולדו ב-1990
מארי-אן פירט פולז לבואזיה

**מארי-אן פְּיֶרֶט פּוֹלז לָבוּאַזיֶה** (בצרפתית: **Marie-Anne Pierrette Paulze Lavoisier**; 20 בינואר 1758 – 10 בפברואר 1836) הייתה כימאית צרפתיה, שנטלה חלק חשוב בייסוד הכימיה האנליטית.

## ביוגרפיה
לבואזיה נולדה לעורך דין. אמה נפטרה בהיותה בת שלוש ובעקבות זאת נשלחה להתחנך במנזר.

לבואזיה קיבלה בגיל שלוש-עשרה הצעת נישואין מגבר בן 50. אביה התנגד להצעה, והעדיף במקום זאת להשיאה לידידו, המדען אנטואן לבואזיה. השניים התחתנו ב-16 בדצמבר 1771, כאשר לבואזיה היה בן 28 ומארי-אן בת 13.

הזוג עבר לאזור פריז ב-1775 שם לבואזיה היה יכול לעסוק באינטנסיביות במדע. בעקבות עבודתו המדעית של בעלה החלה לבואזיה להתעניין במחקריו ולסייע בעבודת המעבדה. היא קיבלה הכשרה פורמלית מעמיתיו וסייעה בתרגום כתבים מאנגלית לצרפתית.

ב-1794 לבואזיה הוקע כבוגד במהפכה הצרפתית. הוא נעצר ונכלא יחד עם אביה. לבואזיה פעלה למען שחרורם. היא הציגה את הישגיו המדעיים של בעלה ואת חשיבותו לאומה הצרפתית. למרות מאמציה, לבואזיה ואביה הורשעו בבגידה והוצאו להורג ב-8 במאי 1794 בפריז.

לאחר מות בעלה, הוחרמו מלבואזיה כספים, רכוש וכמו כן מחברות מדעיות וציוד מעבדה. על אף זאת, הצליחה לבואזיה לשחזר את הכתבים ולפרסם את עבודתו המדעית.

לבואזיה נישאה לפיזיקאי האמריקאי-בריטי בנג'מין תומפסון. היא התעקשה לשמור על שם המשפחה של בעלה הראשון.

לבואזיה נפטרה בביתה בפריז בגיל 78 ונקברה בבית הקברות פר לשז.

## תרומה לכימיה
[ממוזער|280x280 פיקסלים|תיאור מחקר [נשימה במעבדה. לבואזיה מצוירת יושבת על יד שולחן מצד ימין.]]
לבואזיה השתתפה בעבודת המעבדה של בעלה ועמיתיו. היא עסקה בתיעוד ניסויים ובעריכת הדו"חות. הכשרתה ברישום על ידי הצייר ז'אק-לואי דויד תרמה לתיאור מדויק של הניסויים. היא שמרה על מרבית הניסויים שנערכו. לתיעוד זה הייתה חשיבות רבה להתפתחות המדע.

עבודת התרגום שלה אפשרה לצוות המעבדה להתעדכן בהתפתחויות בכימיה. הישג שהתבססה על עבודה זו היה גילוי גז החמצן.

לבואזיה סייעה לפרסם ב-1789 את "יסודות הכימיה" (Traité Élémentaire de Chimie), תאוריה כימית חדשה פורצת דרך. הפרסום כלל תרשימים פרי ידיה המתארים את הניסויים ואת ציוד המעבדה.

## ראו גם
* נשים במדע
* היסטוריה של הכימיה
* ג'יין מארסט

## קישורים חיצוניים

* 

קטגוריה:אישים הקבורים בבית הקברות פר לשז
קטגוריה:כימאיות צרפתיות
קטגוריה:מדעניות המאה ה-18
קטגוריה:מדעניות צרפתיות במאה ה-19
קטגוריה:היסטוריה של הכימיה
קטגוריה:ילידות 1758
קטגוריה:נפטרות ב-1836
מרג'ורי פלמינג

**מרג'ורי פלמינג** (באנגלית: **Marjorie Fleming**; 15 בינואר 1803 – 19 בדצמבר 1811) הייתה ילדה סקוטית שנפטרה בגיל שמונה. יומנים שכתבה הקנו לה פרסום לאחר מותה.

## ביוגרפיה
פלמינג נולדה בקירקלדי שבסקוטלנד ב-1803 כבתם השלישית של ג'יימס ואיזבלה פלמינג. אביה היה רואה חשבון. בגיל 6 עברה לגור עם דודה בן ה-17 באדינבורו. 

מרג'ורי חזרה לעיר הולדתה ב-1811. מספר חודשים לאחר מכן היא חלתה בחצבת. למרות שהבריאה, היא נפטרה זמן קצר לאחר מכן, ככל הנראה מדלקת קרום המוח. היא מתה חודש לפני יום הולדתה התשיעי.

כמו ילדים רבים בתקופתה היא כתבה יומן. לאחר מותה הוא נשמר בספרייה הלאומית של סקוטלנד.

היומן התגלה כחמישים שנה לאחר מכן על ידי עיתונאי לונדוני בשם הנרין פרין. הוא פרסמו בספר "מרג'ורי: סיפורה של ילדה לפני חמישים שנה". הספר כולל יומן שכתבה שנה וחצי לפני מותה. הספר הפך לפופולרי בתקופה הוויקטוריאנית וזכה להתייחסויות רבות.

## קישורים חיצוניים
* כתביה בארכיון האינטרנט

קטגוריה:ילדי פלא
קטגוריה:משוררים סקוטים
קטגוריה:סופרות סקוטיות
קטגוריה:כותבות יומן
קטגוריה:משוררות בריטיות
קטגוריה:נפטרות מדלקת קרום המוח
קטגוריה:בריטיות שנולדו ב-1803
קטגוריה:נפטרות ב-1811
הטרוריסטים של דצמבר 1989

לאחר פרוץ המהפכה הרומנית (1989) רומנים רבים נהרגו ואחרים נפצעו והאחריות הוטלה בתקשורת על ה"טרוריסטים". אחרי 22 בדצמבר 1989 נרשמו ברומניה 942 הרוגים ו-2245 פצועים. הראשון שהטיל אחריות על מעשי האלימות על ה"טרוריסטים" היה ניקולאה צ'אושסקו, שהאשים ב"פעולות טרוריסטיות" את הסוכנויות הזרות.

## זהות הטרוריסטים
מי שהיו מעורבים במאורעות התקופה ומי שחקרו את הנושאים נוטים להצביע על הזהויות הבאות של הטרוריסטים:
* סוכנים זרים שהגיעו מברית המועצות או מארצות ערב או ממדינות אירופאיות אחרות. סוכנים אלה התארגנו ופעלו לפני ובעת המהפכה במטרה לגרום לאנדרלמוסיה, מלחמת אזרחים, שתצדיק התערבות צבאית חיצונית ואפילו סיפוח חלקים של רומניה למדינות אחרות.
* תומכי משטרו של צ'אושסקו, שיכלו להיות:
**יחידות קומנדו שהוכנו מראש למטרה זו. נטען שחיילים ביחידות כאלה נעצרו במהלך המהפכה והם טענו ש"מקצועם הוא מוות" או ש"מוכנים למות למען צ'אושסקו" או ש"לחמו כי שילמו להם טוב".
**פעילים ערבים שקיבלו הכשרה צבאית ברומניה או שכירי חרב, שצ'אושסקו שילם להם, כדי להבטיח את ביטחונו.
**לוחמים חופשיים (franc-tireur) מבודדים, שירו כדי לייצור פאניקה עד שצ'אושסקו יחזור לשלטון.
**אנשי משטרה או סקוריטטה שלא היו מוכנים להצטרף למהפכה או לסגת לקסרקטינים או להיכנע. אליהם הצטרפו קציני משטרה וסקוריטטה בדימוס, שגויסו וירו מתוך הדירות שלהם.
* אנשי צבא וסקוריטטה, שפעלו לפקודת השלטונות החדשים (יון איליאסקו והגנרלים), כדי לחסל קיצוניים אנטי-קומוניסטים או כדי לייצור רושם של מאבק קשה עם אויב חזק ונסתר. הם גם השתמשו במדמי ירי.
* אזרחים ואנשי צבא חמושים שירו במטרות פיקטיביות או שגויות או שבגלל טעויות במידע התעמתו בינם ובין עצמם.

## ירי דו-צדדי
לפחות בחלק מהמקרים מדובר בפגיעה כתוצאה מזיהוי שגוי (ירי דו-צדדי). בלילה שבין 22 - 23 בדצמבר הקריין של הטלוויזיה הרומנית הכריז שמשאיות עמוסות בטרוריסטים עומדות להסתער על שדה התעופה באוטופן וקרא להתערבות. 82 חיילים מקמפינה נשלחו לחזק את הגנת שדה תעופה, אך המשאיות בהן הגיעו התקבלו באש, שהביאה למותם של 40 חיילים צעירים ותפיסתם כ"שבויים" של יתר החיילים - הם זוהו בטעות כ"טרוריסטים" הבאים להסתער על המקום. מקרים דומים התרחשו במקומות נוספים.

## מעצרי שווא והתעללות בגופות
במהלך המאורעות נעצרו 1425 חשודים בטרוריזם, מתוכם 820 אנשי צבא, 520 אזרחים ו-25 אזרחים זרים. כל העצורים שוחררו לבסוף ללא אישום. היו חשודים שנהרגו - הם נחשדו בגלל היותם שזופים במיוחד או בעלי מבנה אתלטי או שהחזיקו בנשק, שקיבלו מהשלטונות החדשים. על גופות אלה נכתבה המילה "טרוריסט" ובחלקן התעללו.

חרף חקירות רבות של גורמים רבים עד עתה (2017) לא נמצאה שום הוכחה לקיומם של הטרוריסטים.

## ראו גם
* היחידה המיוחדת ללחימה נגד הטרור

## קישורים חיצוניים
* Teroriştii din decembrie 1989 
* Cine i-a inventat pe terorişti în decembrie 1989 
* 23 decembrie '89, ziua în care au năvălit „teroriștii”. 40 de soldați veniți să apere Aeroportul Otopeni au fost uciși 
* Cine au fost vestiții teroriști? 
* RĂDĂCINA BUSUIOCULUI 

קטגוריה:רומניה: היסטוריה
דצמבר 1989
קטגוריה:המהפכה הרומנית
כף ספנסר-סמית'

**כף ספנסר סמית**' (באנגלית: **Cape Spencer-Smith**) הוא לשון היבשה הצפונית ביותר של האי וייט בארכיפלג רוס. 

בין הכף לבין האי רוס מפריד מצר האסקל.

## היסטוריה
### מקור השם
משלחת הסקר הגאולוגי לאנטארקטיקה של ניו זילנד (NZGSAE), אשר חקרה את אנטארקטיקה בעונת המחקר (הקיץ האנטארקטי) 1958–1959 נתנה לכף את שמה.

המשלחת קראה לכף על שם הכומר ארנולד ספנסר-סמית', איש הדת של קבוצת ים רוס של המשלחת הטראנס-אנטארקטית האימפריאלית (אשר חקרה את אנטארקטיקה בין השנים 1914–1917), שמת ב-9 במרץ 1916, בדרך חזרה ממסע להנחת מצבורים במאונט הופ בשביל הקבוצה של ארנסט שקלטון. ספנסר-סמית' סבל מצפדינה וחבריו גררו אותו על המזחלת במשך 40 יום עד למותו.

## לקריאה נוספת

• National Imagery and Mapping Agency 2002, **[https://books.google.co.il/books?id=sgSnbMOD_VsC&pg=PA396&lpg=PA396&dq=%22Cape+Spencer-Smith%22&source=bl&ots=qcRIqrQcz8&sig=ACfU3U2XZd8-OdP-695tNAOxNxo5ijaMWQ&hl=en&sa=X&ved=2ahUKEwiJ45D_l__zAhVDUMAKHTOaB6I4KBDoAXoECBIQAw#v=onepage&q=%22Cape%20Spencer-Smith%22&f=false Sailing Directions (planning Guide) and (enroute) for Antarctica]**, P 161

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA396&lpg=PA396&dq=%22Cape+Spencer-Smith%22&source=bl&ots=qcRIqrQcz8&sig=ACfU3U2XZd8-OdP-695tNAOxNxo5ijaMWQ&hl=en&sa=X&ved=2ahUKEwiJ45D_l__zAhVDUMAKHTOaB6I4KBDoAXoECBIQAw#v=onepage&q=%22Cape%20Spencer-Smith%22&f=false Sailing Directions (planning Guide) and (enroute) for Antarctica]**, P 396

## קישורים חיצוניים

* כף ספנסר-סמית' באתר הגאזט הגאוגרפי של ממשלת ניו זילנד
* כף ספנסר-סמית' באתר הגאזט האנטארקטי המשווה SCAR של ממשלת אוסטרליה
* כף ספנסר-סמית' באתר marineregions

## הערות שוליים

ספנסר-סמית'
נומה קאליו

**נומה קאליו** (באסטונית: **Nõmme Kalju FC**) הוא מועדון כדורגל אסטוני מקצועי ממחוז נומה של העיר טאלין, אסטוניה. 

המועדון שנוסד בשנת 1923 והוקם מחדש בשנת 1997, מתחרה בליגת העל האסטונית ובאמתחתו שתי אליפויות (מהשנים 2012 ו-2018) ושני גביעי אסטוניה (מעונות 2014/2015 ו-2024/2025).

ב21 ביוני 2016 הדיחה נומה את מכבי חיפה  ממוקדמות הליגה האירופית עם 1-1 בסיכום שני המשחקים וניצחה בדו-קרב פנדלים 5-4

## תארים
* **[[ליגת העל האסטונית]]** (2):
** 2012, 2018
* **[[הגביע האסטוני]]** (2):
** 2014/2015, 2024/2025

## קישורים חיצוניים

* 

קטגוריה:קבוצות כדורגל אסטוניות
קטגוריה:קבוצות כדורגל שהוקמו ב-1923
קטגוריה:קבוצות כדורגל שהוקמו ב-1997
קטגוריה:טאלין: מועדוני כדורגל
Snort

**סנורט** (אנגלית: **Snort**, "נְחִירָה") היא מערכת למניעת חדירות (**Intrusion Prevention System** בקיצור: **IPS**) המנתחת תעבורה בזמן אמת ומדווחת על פעולות חשודות. המערכת מבוססת קוד פתוח, נכתבה בשפת C ופותחה על ידי מרטין ראש (Martin Roesch) בשנת 1998.

כיום, תחזוקת המערכת נעשית על ידי חברת Sourcefire אשר בבעלות סיסקו מערכות (Cisco) מאז שנת 2013.

לסנורט מעל ל-4 מיליון הורדות וכ-500,000 משתמשים רשומים ונחשבת למערכת למניעת חדירה מהנפוצות בעולם.

בשנת 2009 נכנסה סנורט להיכל התהילה של מגזין InfoWorld כשנבחרה לאחת מתוך 36 תוכנות קוד פתוח הגדולות ביותר בכל הזמנים.

## שימוש
סנורט היא מערכת קלת משקל ורבת עוצמה המבוססת על ספריות libcap, היא מבצעת ניתוח תעבורה בזמן אמת ובכך מסוגלת לזהות חדירות ואיומים פוטנציאלים.

**ניתוח תעבורת הרשת מתבצע בשלשה שלבים שונים:**
* ניתוח הפרוטוקול.
* ניתוח התוכן.
* השוואת התוכן.

**למערכת 3 מצבים עיקריים:**
* **מצב [[רחרחן]] מנות** (Sniffer) - האזנה אחר תעבורת הרשת.

* **יומן מנות** (Packet Logger) - תיעוד תעבורת הרשת לזיהוי וטיפול בבעיות שונות.

* **מערכת לאיתור חדירות רשת** (Network Intrusion Detection System) - המערכת תעקוב אחר תעבורת הרשת, תנתח אותה ותבצע פעולות לפי הכללים שהוגדרו על ידי מנהל המערכת. המערכת יכולה לזהות גם התקפות שונות, מערכות הפעלה, גלישת חוצץ, סריקת פורטים ועוד.

**הפקת דוחו"ת תבוצע על פי בחירה לפי הפורמטים הבאים:**
* תבנית אחידה של סנורט.
* XML
* tcpdump / libcap
* ASCII
* Winpopup.
* יומן מערכת.
* פורמט המתאים למסדי נתונים כגון: MySQL, Oracle, PostgreSQL.

## הרחבות
ניתן להרחיב את המערכת בעזרת מספר הרחבות, חלקן רשמיות וחלקן פותחו על ידי גורם שלישי. הרחבות אלה פותחו כדי להעניק למשתמש אפשרויות נוספות. להלן מספר הרחבות:
* Sguil (תוכנה חופשית)
* Snorby (תוכנה חופשית)
* Aanval (תוכנה מסחרית)
* Threatstack (תוכנה מסחרית)

## ראו גם
* רחרחן
* Wireshark
* Nmap
* OPSWAT
* מערכת למניעת חדירות
* מערכת לגילוי חדירות

## קישורים חיצוניים

* 

* עמוד התוכנה באתר Github ''''''

* מדריך למשתמש ''''''

* 36 תוכנות הקוד הפתוח הגדולות ביותר בכל הזמנים, 17 באוגוסט 2009, אתר InfoWorld ****

קטגוריה:מערכות לגילוי חדירות
קטגוריה:תוכנה חופשית
Un Poco de Amor

**Un Poco de Amor** (בעברית: **טיפה קטנה של אהבה**, ובאנגלית: **A Little Bit of Love**) הוא סינגל שהוקלט על ידי הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-16 במאי 1996, כסינגל הרביעי מתוך האלבום.

במצעדים העיקריים הגיע השיר למקום ה-11 במצעד שירי הפופ הלטיניים, ולמקום ה-1 במצעד שבוונצואלה.

## רקע וכתיבה
השיר נכתב והופק על ידי שאקירה ולואיס פרנדדו אוצ'ואה. לשיר יצאה גרסת רמיקס שנכללה באלבום הרמיקסים הראשון שלה, The Remixs. בנוסף לכך, השיר הוא בסגנון הרגאיי והפופ הלטיני.

עם השיר הופיעה שאקירה בהופעות שנכללו בסיבוב ההופעות הראשון שלה, "Tour Pies Descalzos".

## וידאו קליפ
בתחילת הקליפ ניתן לראות את שאקירה כששיערה צבוע בשחור ועלים נידפים ברוח. לאחר מכן, ניתן לראותה עולה אל הבמה ומתחילה לשיר את השיר, ואת הקהל אשר מתאסף סביבה. לאורכו של הקליפ ניתן לראות קטעים שבהם העלים עפים על שאקירה.

השיר עצמו זכה להתייחסות רבה מצדה של שאקירה, כאשר הקפידה לשיר אותו בכל אחד מן המופעים שקיימה בסיבוב ההופעות הראשון שלה, "Tour Pies Descalzos".

## מיקומי שיא
ההצלחה העיקרית של השיר התמקדה בוונצואלה, שם הגיע בשיאו למקום ה-1.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
Pies Descalzos, Sueños Blancos

**Pies Descalzos, Sueños Blancos** (בעברית: **רגליים יחפות, חלומות לבנים**, ובאנגלית: **Bare Feet, White Dreams**) הוא סינגל שהוקלט על ידי הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-15 במרץ 1996, כסינגל השלישי מתוך האלבום.

במצעדים העיקריים הגיע השיר למקום ה-11 במצעד שירי הפופ הלטיניים, ולמקום ה-5 במצעד המקסיקני.

## רקע וכתיבה
השיר נכתב והופק על ידי שאקירה ולואיס פרננדו אוצ'ואה. לשיר יצאה גרסה בפורטוגזית הנקראת "Pés Descalços". בנוסף, בוצע השיר במהלך המחצית השנייה של סיבוב ההופעות הרביעי שלה, "Oral Fixation Tour".

עם השיר הופיעה שאקירה בפסטיבל של ויניה דל מאר, בשנת 1997.

## וידאו קליפ
הווידאו קליפ צולם על ידי גוסטבו גרסון שצילם לזמרת קליפים רבים אחרים. בקליפ ניתן לראות אנשים רבים כשלפניהם חבושות מסיכות מבעיתות. בין לבין יש סצנות שניתן לראות כפות רגליים שבוקעות מתוך האדמה, וקומץ של אנשים אשר מנגנים בגיטרות מסביב למתרחש. על פי שאקירה הקליפ נועד לייצג את מעמדה של החברה באותה תקופה. לבסוף, ניתן לראות שאקירה כשהיא תלויה על עמוד שמתנוסס למרומים.

הקליפ הועלה לערוץ ה-Vevo של שאקירה באמצע שנת 2012, כ-16 שנה לאחר תאריך יציאתו המקורי. נכון לפברואר 2020, מונה הצפיות שלו עולה על למעלה מ-25 מיליון צפיות.

## פרסים ומועמדויות

## מיקומי שיא
השיר זכה להצלחה נאה בעולם, ובשיאו הצליח להגיע אל המקום ה-5 במצעד המקסיקני.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים על חלומות
Se Quiere, Se Mata

**Se Quiere, Se Mata** (בעברית: **מה שמבוקש, נהרג**, ובאנגלית: **What Is Wanted, Is Killed**) הוא סינגל שהוקלט על ידי הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-10 במרץ 1997, כסינגל השישי והאחרון מן האלבום. השיר נכתב והופק על ידי שאקירה ולואיס פרננדו אוצ'ואה.

במצעדים העיקריים הגיע השיר למקום ה-8 במצעד שירי השירים הלטיניים, וה-1 במצעד שירי הפופ הלטיניים.

## וידאו קליפ
הווידאו קליפ הנלווה של השיר צולם על ידי חואן מרטין ובנוסף, הגיע למקום הראשון במצעד של "Telhit Top 25". בקליפ ניתן לראות חפצים אשר קשורים לבית משפט, ולצדק. השיר מדבר על ההגינות השוררת בכל בן אדם, ושהצדק תמיד צריך לצאת לאור, דבר אשר מסביר את צילומו בבית משפט.

הקליפ הועלה לערוץ ה-Vevo של שאקירה בשנת 2012, 15 שנים מצאתו המקורית. נכון לפברואר 2020, מונה הצפיות שלו עומד על 10 מיליון צפיות.

## מיקומי שיא
השיר זכה להצלחה נאה בארצות הברית, כאשר נכנס שם לשני מצעדים ואף הגיע לצמרת מצעד שירי הפופ הלטיניים.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים על הפלה
קטגוריה:שירים על מוות
קטגוריה:סינגלים בהוצאת קולומביה רקורדס
Antología

**Antología** (בעברית: **אנתולוגיה**, ובאנגלית: **Anthology**) הוא סינגל שהוקלט על ידי הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-8 בינואר 1997, כסינגל החמישי מתוך האלבום. את השיר כתבו והפיקו שאקירה ולואיס פרננדו אוצ'ואה.

במצעדים העיקריים הגיע השיר למקום ה-3 במצעד השירים הלטיניים, וה-15 במצעד שירי הפופ הלטיניים.

## וידאו קליפ
הווידאו קליפ לשיר יצא בשנת 1997, כאשר לאורכו ניתן לראות את שאקירה מופיעה על במה חשוכה בזמן שהקהל מחזיק נרות ומנופף בהם, דבר אשר מייצר אווירה שנותנת רגש לשיר.

את השיר העלתה שאקירה לערוץ ה-Vevo שלה בשנת 2009, 12 שנים לאחר צאתו המקורית. נכון למרץ 2020, מונה הצפיות שלו עומד על כ-100 מיליון צפיות, דבר אשר הופך אותו לנצפה ביותר מן האלבום.

## מיקומי שיא
השיר כמו קודמיו זכה להצלחה רבה בארצות הברית, שם נכנס לשני מצעדים.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:בלדות משנות ה-1990
קטגוריה:בלדות פופ
¿Dónde Estás Corazón?

**** (באנגלית: **Where Are You Love?**, ובעברית: **איפה את אהבה?**) הוא סינגל שהוקלט על ידי הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-2 בפברואר 1996, כסינגל השני מתוך האלבום.

במצעדים העיקריים הגיע השיר למקום החמישי במצעד השירים הלטיניים, והשלישי במצעד שירי הפופ הלטיניים.

## רקע וכתיבה
את השיר כתבו והפיקו שאקירה ולואיס פרננדו אוצ'ואה. השיר כשמו, מדבר על אהבה שחמקה מזרועותיה של שאקירה ועל המשבר שהיא חווה לאחר מכן, ומילותיו מדברות על כך שהיא לא מצליחה למצוא אהבה חדשה, אך בכל זאת מנסה להמשיך ולחפש את אותה אהבה חדשה.

עבור השיר נעשו מספר רמיקסים, אשר נכללו אלבום הרמיקסים הראשון של שאקירה, The Remixes. בשנת 2002, נכלל השיר בהוצאה המחודשת Colección de Oro, שהוציאה עבור אלבומה השלישי Pies Descalzos, ומאוחר יותר אף נכלל השיר באלבום הלהיטים השני שלה, Grandes Éxitos.

## וידאו קליפ
הווידאו קליפ הנלווה שיצא לשיר בוים וצולם על ידי אוסקר אסולה וחוליאן טורס. צוות הצילום בחר לצלם את הקליפ בשחור-לבן ובצבעים דהויים וכהים, כדי להמחיש את הכאב שבו. בנוסף לכך, שאקירה הולבשה בשמלה כסופה שהשתלבה עם אווירת הצילום.

את הקליפ פרסמה לראשונה שאקירה בארץ מולדתה, קולומביה. לאחר 16 שנים מצאתו המקורית של השיר הוחלט כי הקליפ יעלה לערוץ ה-Vevo שלה. מונה הצפיות שלו, נכון לפברואר 2020, עולה על למעלה מ-50 מיליון צפיות.

## הופעה
תחילה נכלל השיר ברשימת השירים אותם שרה שאקירה בסיבוב ההופעות הראשון שלה "Tour Pies Descalzos", אשר התקיים בין השנים 1996 ל-1997. כמה חודשים לאחר מכן, היא הופיעה עם השיר הזה ועם "Estoy Aquí", בפסטיבל אקפולקו, שמתקיים במקסיקו בכל שנה.

בתחילת שנת 1997 היא ביצעה את השיר בפסטיבל המוזיקה שנערך מדי שנה בוויניה דל מאר.

ב-12 באוגוסט 1999 קיימה שאקירה סדרת הופעות אקוסטיות שאותה הפיקה רשת MTV. באחת מן ההופעות היא ביצעה את השיר הזה, ומאוחר יותר, בשנת 2000, יצא לאור אלבום ההופעה הראשון שלה MTV Unplugged, אשר הכיל בתוכו את כל אותן ההופעות.

גם בסיבוב ההופעות השני שלה "Tour Anfibio", אשר התקיים בשנת 2000, שרה שאקירה את השיר במרבית המופעים אשר נכללו בו. בסמוך לכך, שאקירה ביצעה את השיר באחד מהפרקים של סדרת הטלוויזיה "Caliente".

## מיקומי שיא
השיר הצליח להיכנס לשני מצעדים, ובשניהם נכנס לחמישיות הפותחות.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירי רשימה
פוליאתילן טרפתאלט

ממוזער|היחידה החוזרת השרשרת הפולימרית של PET
**פוליאתילן טרפתאלט** (באנגלית: **Polyethylene terephthalate**, נכתב בקיצור בעיקר PET אך גם P.E.T ,PETE או PETP מיושן או PET-P), הוא הפולימר התרמופלסטי הנפוץ ביותר של משפחת פוליאסטר.

נוצר בתגובת פלמור בין אתילן גליקול וחומצה טרפטאלית. 

הבקבוקים הנפוצים של שתייה קלה לרוב יהיו עשויים ממנו. משמש גם לייצור סיבים ליצירת בדים הם נמצאים בשימוש נרחב בתעשיית הטקסטיל. המצאת סיבי הפוליאסטר מיוחסת ל-J.R. Whinfield, הוא שווק לראשונה בשנות ה-40 של המאה ה-20 על ידי תאגיד "אימפריאל כמיקל אינדסטריז" (ICI) הבריטי, תחת שם המותג "טרילין" (Terylene), לאחר מכן השיק התאגיד האמריקאי "דופונט" את שיווק הסיב תוצרתו תחת המותג "דקרון" (Dacron).

רוב ייצור הפוליאתילן טרפתאלט בעולם הוא עבור סיבים סינתטיים (מעל ל-60%), כאשר שאר ה-30% מהביקוש העולמי הם עבור ייצור בקבוקי שתייה. פוליאתילן טרפתאלט נקרא PET ביחס ליישומי אריזה שונים, ובהקשר של יישומי טקסטיל הוא לרוב מכונה בשם פוליאסטר.

פוליאתילן טרפתאלט מהווה את הפולימר הרביעי המיוצר ביותר בעולם, אחרי פוליאתילן (PE), פוליפרופילן (PP) ופוליוויניל כלוריד (PVC).

## תכונות כימיות ופיזיקליות
:צפיפות: 1.38 גרם לסמ"ק במצב אמורפי.
:מספר CAS: 25038-59-9

### התכה
התכה של פוליאתילן טרפתאלט מתרחשת בטווח טמפרטורות שבין 250°C ל-260°C.

## קישורים חיצוניים

* 

## הערות שוליים

קטגוריה:פולימרים
Estoy Aquí

**Estoy Aquí** (בעברית: **אני פה**, ובאנגלית: **I'm Here**) הוא סינגל הפריצה של הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-29 באוגוסט 1995, כסינגל הראשון מתוך האלבום. השיר זכה לגרסת רמיקס מאלבום הרמיקסים הראשון של הזמרת, The Remixes, ובנוסף זכה לגרסאות כיסוי רבות מצד זמרים ופזמונאים רבים.

במצעדים העיקריים הגיע השיר למקום ה-2 במצעד השירים הלטיניים, ה-1 במצעד שירי הפופ הלטיניים, וה-32 במצעד סוף השנה של השירים הלטיניים.

## רקע וכתיבה
ברגע שהשיר יצא הוא זכה לביקורות מעולות מצד כל מבקרי המוזיקה אשר שיבחו את הזמרת על הכיוון שאליו בחרה ללכת, לאחר ששני אלבומיה הקודמים; Magia, וPeligro כשלו מבחינה מסחרית, והראשון מביניהם נמכר בסדר גודל של פחות מ-1,200 עותקים.

את השיר כתבה שאקירה ביחד עם לואיס פרננדו אוצ'ואה, שגם הפיק את השיר ביחד איתה.

## וידאו קליפ
השיר הוא השיר הראשון בהיסטוריה של הזמרת שזכה לקבל ווידאו קליפ, ולכן כאשר הקליפ צולם הצוות שלה והיא דאגו לכל פרט קטן. הקליפ צולם ונוהל על ידי סימון ברנד.

בקליפ ניתן לראות אסם ובו ניתן לראות את שאקירה מנגנת בגיטרה, כאשר בחוץ מתחלפות עונות השנה. כל פעם עונה אחרת, כאשר בהתחלה ניתן לראות את הסתיו ואיתו את עלי השלכת שעפים ברוח, ולאחר מכן ניתן לראות את החורף, כשיורד גשם ויש אווירה קרה.

מונה הצפיות של הקליפ נכון למרץ 2020, עומד על למעלה מ-75 מיליון צפיות, דבר אשר הופך אותו לשני הנצפה ביותר מן האלבום.

## רשימת השמעה
* **CD single**
# "Estoy Aquí"
# "Te Espero Sentada"
* **CD single - גרסת ברזיל**
# "Estou Aqui"
* **רמיקס EP**
# "Estoy Aquí" (המיקס של דה לאב & האוס)
# "Estoy Aquí" (גרסת הרדיו של לאב & האוס)
# "Estoy Aquí" (גרסה מורחבת של המועדונים)
# "Estoy Aquí" (גרסת הרדיו)
# "Estoy Aquí" (הרמיקס של מימס טימבלרו דאב)
# "Estoy Aquí" (המיקס של דה לאב & טירס)

## פרסים ומועמדויות

## מיקומי שיא
השיר זכה להצלחה רבה כאשר הצליח לכבוש את צמרת מצעד שירי הפופ הלטיניים.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:וידאו קליפים שבוימו על ידי סימון ברנד
כביש 789

**כביש 789** הוא כביש רוחב אזורי בדרום-מערב רמת הגולן. הכביש מתחיל בצומת כורסי ליד הכנרת ומסתיים בצומת אפיק. אורכו של הכביש הוא 14.3 ק"מ.

הכביש הוקם ככביש אזורי חדש בדרום רמת הגולן, במטרה ליצור דרך חלופית לרמה בנוסף לכביש 98, בין צומת כורסי למנחת פיק. סלילתו הסתיימה ב-2001.

## צמתים לאורך הכביש

## ראו גם
* גן לאומי כורסי
* נחל סמך
* רמת הגולן
* כבישי ישראל

## הערות שוליים

קטגוריה:רמת הגולן: תחבורה
קטגוריה:ישראל: כבישים
Te Dejo Madrid

**Te Dejo Madrid** (באנגלית: **I Leave You Madrid**, ובעברית: **אני עוזבת אותך מדריד**) הוא סינגל שהוקלט על ידי הזמרת הקולומביאנית שאקירה, מתוך אלבומה החמישי, Laundry Service. השיר יצא לאור ב-15 באוגוסט 2002, כסינגל הרביעי מתוך האלבום. למרות שיצא השיר בתור הסינגל החמישי מתוך האלבום בכמה מדינות אירופיות ב-2002, הוא לא יצא בארצות הברית. השיר הצליח בעיקר באיטליה וספרד, אך לא זכה להצלחה רבה באמריקה הלטינית.

עם יציאתו נכנס השיר אל המקום ה-45 במצעד השירים הלטיניים, ה-22 במצעד שירי הפופ הלטיניים, וה-7 במצעד שבספרד.

## רקע וכתיבה
השיר נכתב על ידי שאקירה, טים מיטשל וג'ורג' נורייגה, והופק על ידי שאקירה לבדה. מילותיו של השיר מדברות על מדריד, בירתה של ספרד, ועל קרבות שוורים.

בנוסף לכך, שאקירה נתבעה על ידי לוחם השוורים הספרדי ג'וליאן לופז אסקובר, הידוע יותר בשם הבמה שלו, אל ג'ולי, בטענה כי היא השתמשה בקטעים שלו ללא רשותו בווידאו קליפ הנלווה שיצא עבור השיר.

## וידאו קליפ
הווידאו קליפ הנלווה שיצא לשיר מציג את שאקירה, כשהיא יושבת על מיטה בביתה, צופה בקרבות שוורים בטלוויזיה. לאחר מכן, היא פוצחת בריצה לעבר אצטדיון, כשמספריים גדולות בידייה, וכשהיא מגיע לשם, היא נפגשת עם לוחם השוורים.

נכון לאוקטובר 2019, מונה הצפיות של הקליפ עומד על כ-15 מיליון צפיות. כמו כן, צבר השיר למעלה מ-19 מיליון השמעות בספוטיפיי.

## הופעה
בשנת 2002 ו-2003, הופיעה שאקירה עם השיר בסיבוב ההופעות השלישי שלה, "Tour of the Mongoose". יחד עם זאת, השיר בוצע רק במדינות הדוברות ספרדית כגון, מקסיקו, צ'ילה, וקולומביה. לאחר מכן, בשנת 2006 ו-2007, הופיעה עם השיר בסיבוב ההופעות הרביעי שלה, "Oral Fixation Tour".

בשנת 2010 ו-2011, הופיעה עם השיר בסיבוב ההופעות החמישי שלה, "The Sun Comes Out World Tour".

## מיקומי שיא
השיר לא זכה להצלחה רבה, אך הצליח בשיאו להגיע אל המקום ה-7 במצעד שבספרד.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי ג'ורג' נורייגה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים על פרידה
קטגוריה:סינגלים בהוצאת אפיק רקורדס
שלום שוורץ (כדורגלן)

**שלום (שולם) שוורץ** (8 במרץ 1951 - 16 באוקטובר 2014) היה כדורגלן ישראלי ששיחק בעמדת הקשר. שיחק בנבחרת ישראל.

## ביוגרפיה
שלום שוורץ נולד בחדרה כבן לעולים חדשים מרומניה. הוא התגורר בשכונת יוספטל הסמוכה למגרש הפועל חדרה. היה שחקן נבחרת הנוער של ישראל. הוא שיחק תחילה בהפועל חדרה ועלה איתה לליגה הלאומית, הליגה הראשונה דאז. בשנים 1978 - 1981 שיחק בהפועל חיפה, ולאחר מכן בבית"ר תל אביב. שוורץ שיחק בנבחרת ישראל במשחקי עמי אסיה בשנת 1974 שהתקיימו בטהראן, והשתתף במשחק הגמר בו הפסידה ישראל 1:0 לנבחרת אירן . כמו כן שיחק במשחקי מוקדמות אולימפיאדת מונטריאול 1976 ובמוקדמות מונדיאל 1982. בסך הכל שיחק 11 פעמים במדי נבחרת ישראל, בהם כבש שני שערים. שיחק 246 משחקים בהם כבש 36 שערים ובישל בישולים רבים.

לאחר פרישתו שימש זמן מה כמאמן קבוצת הנוער. לאחר מכן פנה לעסקים: מסעדנות ואולמי אירועים. ב-2003 התמודד בבחירות למועצת העיר חדרה כראש רשימה עצמאית, נבחר לתפקיד חבר מועצה והחזיק בתיק הספורט.

בחמש שנותיו האחרונות סבל ממחלת הסרטן ממנה נפטר.

שוורץ היה נשוי לרחל ואב לשלושה.

## הנצחה
קבוצת הפועל חדרה נקראת החל מנובמבר 2015 על שמו, ובסמל הקבוצה שולב הכיתוב "שולם שוורץ".

הקבוצה מפעילה גם את פרויקט "פרחי שלום שוורץ" שבו מתאמנים מדי שבוע ילדים בהדרכת מאמני מחלקת הנוער שלה.

## קישורים חיצוניים

* 
* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חדרה: כדורגלנים
קטגוריה:כדורגלני הפועל חדרה
קטגוריה:כדורגלני הפועל חיפה
קטגוריה:כדורגלני בית"ר תל אביב
קטגוריה:כדורגלני נבחרת ישראל
קטגוריה:חברי מועצת העיר חדרה
קטגוריה:אישים הקבורים בחדרה
קטגוריה:ישראלים שנולדו ב-1951
קטגוריה:ישראלים שנפטרו ב-2014